З А П И С Н И К

Од 10-та седница на Советот на Општина Битола одржана на 30.03.2022 година.

Седницата се одржа во големата сала за седници на Советот на Општината Битола и почна со работа во 10,25 часот.

На седницата присуствуваа 30 членови на Советот:Габриела Илиевска-Претседател на Советот,Лидија Павловска, Ненси Лозанче,Михајло Вангелов,Марица Тодоровска,Марко Јосифовски,Златко Лозановски,Бојан Бојкоски,Марта Ѓоргиевска,Анета Ѓоргиевска,Ѓорѓи Ѓорѓиевски,Зоран Петковски,Жанета Ангелевска,Сашо Никовски,Александар Димовски,Жаклина Наумовска, Методија Илиевски,Елизабета Тодоровска,Петар Николовски,Јасмина Буневска Талевска, Мирјана Захариевска Ралевска,Кире Климески, Елена Кромидаровска Маховска, Борче Корлевски,Алмир Адемоски,Иван Чулакоски,Гаврил Трајковски, Горан Велевски,Мерита Исмајловска и Валентин Груевски.

Отсутен на седницата беше советникот Зоран Ѓеоргијев.

Конфликт на интереси по однос на точките имаа советниците: Ѓорѓи Ѓорѓиевски,Марица Тодоровска, Елизабета Тодоровска и Валентин Груевски.

Претседателката Габриела Илиевска го прочита дневниот ред со 52 точки кој беше доставен до советниците.

За работа на седницата беше предложен и едногласно усвоен следниот

Д Н Е В Е Н Р Е Д

1. Одлука за измена и дополнување на Одлуката за извршување на Буџетот на Општина Битола за 2022 година.
2. Одлука за измена на распоредот на средствата во Буџетот на Општина Битола за 2022 година.
3. Одлука за донација на Хуманитарна помош за збратимениот град на Општина Битола Кременчук во Република Украина.
4. Одлука за изменување на Одлуката за комунален ред и мерки за нејзино спроведување на подрачјето на Општина Битола.
5. Одлука за измена и дополнување на Одлуката за формирање на Локален младински совет на Општина Битола.
6. Одлука за донесување на Детален Урбанистички план за нови градски гробишта Блок 2 – Општина Битола (ДУП за Четврт Исток 1 за дел од Блок И.01.02).
7. Измена на тарифниот систем во општинскиот линиски превоз на патници во Општината Битола.
8. Завршна сметка за финансиското работење на ЈП „Комуналец” во 2021 год.
9. Извештај за работата на ЈП „Комуналец” Битола во 2021 год.
10. Извештај за реализација на Програмите за одржување на ЈЗП и јавна чистота во Општина Битола од ЈП „Комуналец“Битола за 2021 год.
11. Завршна сметка за финансиското работење на КЈП „Нискоградба” во 2021 год.
12. Извештај за работата на КЈП „Нискоградба” во 2021 год.
13. Завршна сметка за финансиското работење на ЈП „Пазари” во 2021 год.
14. Извештај за работата на ЈП „Пазари” во 2021 год.
15. Завршна сметка за финансиското работење на ЈКП „Водовод” во 2021 год.
16. Извештај за работата на ЈКП „Водовод” во 2021 год.
17. Завршна сметка за финансиското работење на ЈП за урбанистичко планирање, проектирање и инженеринг Битола во 2021 год.
18. Извештај за работата на ЈП за урбанистичко планирање, проектирање и

инженеринг Битола во 2021 год.

1. Завршна сметка за финансиското работење на ЈП за изградба и одржување на јавен простор за паркирање и уредување и организирање на јавен локален превоз на патници во Општина Битола во 2021 година.
2. Извештај за финансиското работење на ЈП за изградба и одржување на јавен

простор за паркирање и уредување и организирање на јавен локален превоз на

патници во Општина Битола во 2021 година.

1. Завршна сметка за финансиското работење на Зоолошката градина – Битола во 2021 год.
2. Извештај за работата на Зоолошката градина – Битола во 2021 година.
3. Завршна сметка за финансиското работење на Старски дом „Сју Рајдер“ –

Битола во 2021 година.

1. Извештај за работата на Старски дом „Сју Рајдер“ – Битола во 2021 година.
2. Извештај за реализација на Програмата за користење и одржување на улично осветлување во Општината Битола за периодот од 01.01.2021 година до 31.12.2021 година.
3. Извештај за реализација на Програмата за уредување на градежното земјиште во Општина Битола за 2021 година.
4. Извештај за реализација на Програмата за одржување на комунални објекти и инсталации, локална патна мрежа и улици во Општина Битола за 2021 година.
5. Извештај за реализација на Програмата за економски развој за 2021 година.
6. Извештај за реализација на Програма за туризам во Општина Битола за 2021 година.
7. Годишен извештај за реализација на Програма за социјална заштита во Општина Битола за 2021 година.
8. Годишен извештај за работата на Локалниот економско социјален Совет на Општина Битола за 2021 година.
9. Годишен извештај за работата на Локалниот волонтерски Совет на Општина Битола за 2021 година.
10. Годишен извештај за реализација на Програма за еднакви можности во Општина Битола за 2021 година.
11. Годишен извештај за работата на општинскиот совет за превенција на детско престапништво на Општина Битола за 2021 година.
12. Годишен извештај за реализација на Програма за култура во Општина Битола за 2021 година.
13. Годишен извештај за реализација на Програма за образование во Општина Битола за 2021 година.
14. Годишен извештај за реализација на Програма за активности во областа на спортот и младите во Општина Битола за 2021 година.
15. Извештај за реализација на Програма за изработување на урбанистички планови и урбанистичко плански документации на подрачјето на Општина Битола за 2021 година.
16. Извештај за реализација на Програмата за животната средина за 2021 година.
17. Деветта измена и дополнување на Програма за поставување на урбана опрема на јавни површини на подрачјето на Oпштина Битола.
18. Програма за Наменско трошење на определени средства во областа на управување со животната средина, по основ на надоместок за производство на енергија од фосилни горива како наменски додатоци на општините за 2020 година.
19. Програма за измена и дополнување на Програма за организирање и функционирање на зимска служба на подрачјето на Општина Битола за сезона 2021/2022 година.
20. Програма за измена и дополнување на Програмата за уредување на градежно земјиште на подрачјето на Општина Битола за 2022 година.
21. Програма за измена и дополнување на Програмата за одржување на комунални објекти и инсталации, локални патишта и улици во Општина Битола за 2022 година.
22. Решение за давање согласност на Одлуката за утврдување на висина на вредноста на бодот за пресметување на бруто платите на вработените во ЈППЈЛП – Битола согласно Законот за минимална плата.
23. Решение за формирање на работно тело кое ќе работи на регулирање на начинот на достава на стоки на територија на Општина Битола.
24. Решение за формирање на работна група за обезбедување на подобра сигнализација на пешачките премини пред основните и средните училишта.
25. Решение за разрешување и именување на член на Партиципативното тело за урбанистичко планирање на Општина Битола.
26. Решение за именување претставник за член во Управен одбор во ЈЗУ Здравствен дом „Д-р Хаим Абраванел“Битола.
27. Решение за разрешување и именување на член во Управниот одбор на ЈОУ „Кулутрен и информативен центар“Битола.
28. Иницијатива за донесување на Одлука за доделување на финансиски средства во висина од 300.000 денари, на Оливера Наковска-Бикова за освоено прво место на Европско првенство во стрелаштво.
29. Иницијатива за дополнување на тарифниот систем во општинскиот линиски превоз на патници во Општината Битола.

Валентин Груевски рече,дека има забелешка по точките 7 и 52 кои имаат исто значење,мисли дека точката 52 од дневниот ред е без предметна ако советот ја изгласа точката број 7 или обратно.Потсети и на Иницијативата од минатата Седница точката за хуманитарната помош на Кременчук потсети дека тогаш се донесе Иницијатива,а сега се носи одлука и праша: Дали за точката 52 пак ќе се носи Одлука за дополнување на тарифникот кога во точката 7 е истиот предлог?! Груевски смета дека Претседателката на Советот треба да ја повлечи точката 52 од Дневниот ред.

1.

Марица Тодоровска рече,Комисијата за финансии и Буџет на Советот на Општина Битола го разгледа материјалот по точките 1, 2, 3, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 41, 45, 51 и 52 од дневниот ред по дискусиите за точката 7 се гласало со 4 гласови ЗА и 2 Воздржани,за точките 1,2,3,51 и 52 се гласало со 5 гласови ЗА, за точките 8,9 и 10 се гласало со 2 гласови ЗА 1 Против и 1 Воздржан,за точките 11 и 12 се гласало со 3 гласови ЗА и 1 Воздржан, за точките 13 и 14 се гласало со 3 гласови ЗА и 2 Воздржани,за точките 15 и 16 се гласало со 3 гласови ЗА и 2 Воздржани,за точките 17 и 18 се гласало со 3 гласови ЗА и 2 Воздржани, за точките 19 и 20 се гласало со 2 гласови ЗА и 2 Воздржани,за точките 21 и 22 се гласало со 2 гласови ЗА ,1 Против и 2 Воздржани,за точките 23 и 24 се гласало со 2 гласови ЗА,1 Против и 2 Воздржани,за точките 41 и 45 се гласало со 5 гласови ЗА.

Претседателката даде пауза од 5 минути

1.

Одлуката за измена и дополнување на Одлуката за извршување на Буџетот на Општина Битола за 2022 година,беше ставена на гласање и едногласно усвоена (28ЗА).

2.

Одлуката за измена на распоредот на средствата во Буџетот на Општина Битола за 2022 година,беше ставена на гласање и едногласно усвоена (28ЗА).

3.

Одлука за донација на Хуманитарна помош за збратимениот град на Општина Битола Кременчук во Република Украина,беше ставена на гласање и донесена со 28 гласови ЗА (2 Советници се иземаат од гласање).

4.

Бојан Бојкоски рече, Комисијата за јавни и комунални дејности по разгледувањето на материјалот по точките 4,25,26,27,40,42,43 и 44 од дневниот ред по дискусиите за точките 4,40,42,43 и 44 се гласало со 3 гласови ЗА,за точките 25,26 се гласало со 3 гласови ЗА и 1 Воздржан,за точката 27 се гласало со 3 гласови Воздржани.

Одлука за изменување на Одлуката за комунален ред и мерки за нејзино спроведување на подрачјето на Општина Битола,беше ставена на гласање и едногласно донесена (29ЗА).

5.

Марица Тодоровска рече, Комисијата за јавни дејности по разгледувањето на материјалот по точките 5,29,30,31,32,35 и 36 од дневниот ред по дискусиите за точките 5 и 30 се гласало со 5 гласови ЗА,за точките 29,31,32,35и 36 се гласало со 2 гласови ЗА и 3 Воздржани.

Одлуката за измена и дополнување на Одлуката за формирање на Локален младински совет на Општина Битола,беше ставена на гласање и едногласно донесена (30ЗА).

6.

Ѓорѓи Ѓорѓиевски рече,Комисијата за урбанизам по разгледувањето на материјалот по точките 6 и 38 од дневниот ред по дискусиите за точката 6 се гласало со 4 гласови ЗА и 1 Воздржан,а за точката 38 се гласало со 2 гласови ЗА и 3 гласови Воздржан.

Мерита Исмајловска како претставник на Муслиманската вера за проширување на муслиманските гробишта побара од сите политички чинители во Советот да биде дадена поддршка.

Одлуката за донесување на Детален Урбанистички план за нови градски гробишта Блок 2 – Општина Битола (ДУП за Четврт Исток 1 за дел од Блок И.01.02),беше ставена на гласање и едногласно донесена (30ЗА).

Бојан Бојкоски побара пауза од 30 минути

7.

Бојан Бојкоски рече,во предлог одлуката за тарифниот систем кој беше даден за изменување и дополнување тие како советничка група од ВМРО ДПМНЕ и коалицијата предлагаат:Во предлог текстот од тарифниот систем за изменување и дополнување на тарифниот систем во општинскиот линискиот превоз на патници во Општина Битола во член 3 да се замени со запирки и да се додадат зборовите,(а ќе се применува до крајот на месецот во кој ќе биде донесена Одлука од страна на регулаторната Комисија за енергетика и водни услуги на Р.М. со која највисоката малопродажна цена за дизел гориво и еуродизел БС ќе биде утврдена на износ од 60 ден.литар или помалку), и потсети дека овај предлог што го даваат е со цел доколку цената на линискиот односно цената на дизел горивото се искачи да важат цените кои се постоечки.

Методија Илиевски рече, дискусија беше започната на Комисијата за финансии. За предлог Одлуката во однос на точката која беше пратена.Илиевски рече дека до нив како предлог одлука во материјалите стигна само за колкав процент треба да се зголеми линискиот превоз во Општина Битола (по барање на превозниците).Нивниот предлогот е-10 ден. субвенција за секој издаден билет, бидејќи 10 ден. е самото покачување кое го барат истите и со тоа би му излегле во пресрет на превозниците,а би го намалиле трошокот на граѓаните во наредните 6 месеци.Илиевски предложи да се разгледаат анализите кои ќе бидат подготвени од финансиското одделение па да се разгледа повторно и да се одлучи или донеси нова Одлука.Затоа смета дека најдобро е да се прифати овој предлогот, да не се изменува или дополнува.

Бојан Бојкоски рече, предлогот од Илиевски за субвенционирање од 10 ден. е тежок за контролирање во продажбата на билети дневно, бидејќи во автобускиот превоз во Битола се издаваат фискални сметки.Бојкоски смета дека нема да има точна бројка на издадени билети и праша:Дали автобуските превозници би се согласиле со истите?!Смета дека предлогот не е применлив и затоа нивниот предлог е Одлуката за тарифниот систем да се измени и дополни.

Борче Корлевски рече, Бојкоски предлага да се прекрши Статутот на Општина Битола според член 15 и член 22,и предложи доколку се прифаќаат нивните предлози да се промени Статутот на Општина Битола да се свика Статутарна Комисија да се смени Статутот,и наместо да одредува Општината за цената на горивото да одредува регулаторната комисија.

Габриела Илиевска смета дека не се прекршува процедурата и појасни дека се изменува членот во делот -Измената на цените да важи до оној момент кога ќе имаме измена на цената на горивата и рече дека не бара измена на цената на горивата туку цената на превозот да се врати на стара цена во моментот кога ќе имаме цена на горивото како што е претходно кога биле донесени тие цени.И рече дека двата предлози ќе бидат разгледани и гласани на Комисија.

Горан Велевски рече, ќе се обидам да и објаснам на граѓаните за поскапувањето на градскиот превозот,потсети дека во минатото се барало решение за намалување на загадувањето на издувните гасови на возилата па потсети на субвенционираните велосипеди за кои сега се стимулираат граѓаните за возење со своите возила наместо користење на градски превоз и дополнително да се загадува животната средина.Велевски смета дека со поскапувањето на градскиот превозот жителите од руралните средини ќе плаќаат повисока цена што би било по исплатливо да користат сопствен превоз.Исто така смета дека се стимулира сивата економија и последици кои ќе ги трпат граѓаните бидејќи со поскапувањето на такси превозот ќе поскапи градскиот превоз и карго услугите.Ги спомна и дивите такси кои имаат пониска цена и смета дека на граѓаните би им било по исплатливо доколку се возат со нив.И праша Дали доколку се изгласа Одлуката од страна на ВМРО ДПМНЕ дали ова би важело и за такси превозот?!И потсети дека пред неколку Седници се поскапи такси превозот и доколку се изгласа тој предлог смета дека треба да важи за и такси превозниците.

Валентин Груевски во дискусијата потсети на тоа дека точката 7 и точката 42 се идентични,односно точката 7 да биде предложена од превозниците,а точката 42 од претседателката на Советот.Груевски потсети дека Советот на Општина Битола е орган на Општина Битола по закон и тој носи одлуки.Неговите одлуки неможат да бидат врзани со важноста на некоја друга Одлука.Смета дека Одлуката не е правилна и потсети дека Општината нема претставник кој би ја образложи Одлуката,Груевски смета дека Иницијативата за бесплатен превоз е донесена од Претседателката на Советот и Градоначалникот на Општина Битола.Го спомна и бесплатното возење на пензионерите (вторник и петок) со поскапувањето на цената на автобускиот превоз смета дека доаѓа до плаќање на истата цена доколку не плати во втоник и петок а останатите денови плаќа 30 ден. и субвенционирањето.Ги спомна дополнителните средства кои Општината ќе треба да издвои за превозниците односно цената Општина Битола ја плаќа за превоз на учениците.Праша Дали како Општина Битола има обезбедено средства за до крајот на годината?!Дали со ваквото зголемување ќе се зголемат блок дотациите кои се добиваат за Образование од Централната Власт и дали со ова зголемување свесно или несвесно одиме во задолжување на училиштата?!И потсети дека главен проблем во задолжувањата на училиштата беше бесплатниот превоз на учениците.Смета дека доколку нема доволно средства на буџетските сметки не е логично да се донеси ваква Одлука.Груевски предложи да се гласа посебно за тарифниот систем да се одвои делот за зголемување на цената и делот за бесплатен превоз на пензионерите.

Габриела Илиевска рече дека од оправдани причини немало претставник на Комисија за финасии,исто така смета дека најранлива категорија во Општина Битола која користи превоз се учениците и потсети на првата Иницијатива која беше поднесена од превозниците и нивните закани за протести.Потсети на формирањето на ЈП за транспорт на Општина Битола и смета дека доколку се формираше ЈП ќе се разговараше за Одлука за набавка на еколошки автобуси.Не се сложи дека јавниот и такси превоз се исто, бидејќи имаат потпишано договори со јавните превозници за цени и истите да вршат превоз на ученици,Илиевска смета дека Иницијативата треба да се поздрави бидејќи е успех да се обезбеди 100% бесплатен превоз за пензионери,а да не биде товар на Општина Битола.

Јасмина Талевска Буневска во дискусијата рече дека направила една кратка анализа за тоа што ќе се случи со ваквата oдлука и состојба,ја спомна повисоката цена на јавниот превоз и релативниот стар возен парк (хетероген).Буневска смета дека со бесплатниот градски превоз кон пензионерите ќе се зголеми и бројот на заразени од ковид,исто така смета дека ќе има зголемен раст на моторни возила,дополнително намалување на конфорот во одредени денови во јавниот превоз,ќе биде предизвикана социјална сегрегација на населението,ќе биде применет тарифен систем за кои не се дефинирани критериумите бидејќи не била направена анализа колкав е бројот на пензионери.Смета дека состојбата ќе се усложи и нема да се добие помал метеж на улиците,подобра животна средина,нови технологии,чисти возила и тн.

Гаврил Трајковски рече дека во делот на тарифниот систем има повеќе спорни работи но тој ќе се задржи на бесплатен превоз на пензионери.Смета дека има по преоритетни категории кои треба да се ослободат од плаќање на јавен превоз (социјално ранливи лица,средношколците и студентите) и предложи да се додаде еден ден за средношколците и студентите, а за социјално ранливи категории да важат и двата дена.

Бојан Бојкоски за ново формираното ЈП Пелалинк кое не е ставено во функција и на набавените 4 еколошки минибуси на метан од Општина Битола, 1 минибус од Општина Новаци и комбе.Потсети на средствата кои се доделуваа за набавка на еколошки автобуси и рече доколку се следеше примерот на Општина Прилеп кои веќе има набавено 4 еколошки автобуси и беа ставени во функција немаше да зависиме од приватниот линискиот превоз.Смета дека треба да се работи стратешки и на долг рок за да Општина Битола не се соочува со проблеми кои не ги задоволуваат современите еколошки стандарди.

Јасмина Буневска Талевска рече има услови да биди ставено во функција ЈП Пелалинк, и смета дека во меѓувреме Општина Битола би можела да го субвенционира јавниот превоз.Во иднина очекува Општинската администрација да се стави во функција на развој за новото претпријатие и паратранзит на пензионерите.

Мерита Исмајловска во дискусијата рече дека најзасегнати во поскапувањето ќе бидат просветните работници кои работат во руралните средини и предложи да се врати исплатата за превоз.

Борче Корлевски во однос на предлог Одлука за изменување на тарифен систем за јавниот превоз потсети дека во минатото сегашната власт гласала против такви Одлуки. Потсети на Комисијата за финансии и Иницијативата која ја дале превозниците дека имат проблем со повисоката цена на горивото, и смета дека доколку се донесе Одлуката за 60 ден. ќе се јави друг проблем(резервните делови а и повисоките плати).На крајот од дискусијата рече дека неговото лично мислење е дека не е момент носењето на оваа Одлука од причина што нема да биде добра за граѓаните, за истата се негира мислењето на граѓаните а исто така нема и оправданост.

Кире Климески рече, Барањето на превозниците беше зголемување на тарифата за превоз за 30% и потсети дека не било никаде наведено дека ќе излезат во пресрет за барањата и предлозите од страна на Советниците.Смета дека предлогот со пензионерите е дополнително оптеретување за превозниците бидејќи се зема нивната заработувачка.Исто така смета дека нивниот предлог со субвенционирањето на Општината ќе се задоволат сите страни.Се согласи со предлогот на колегата Трајковски во делот на социјалните случаеви и смета дека би било добро да се помогнат истите.

Алмир Адемоски во дискусијата потсети дека средношколците и студентите веќе имаат бесплатен превоз и нема потреба да се субвенционираат дополнително.

Гаврил Трајковски смета дека треба да се заштити јавниот интерес на граѓаните, а не на приватниците.

Методија Илиевски рече дека со оваа одлука се помагаат само пензионерите,а се занемаруваат сите други категории на граѓани и смета дека треба да се задоволат сите страни.Нагласи дека со Одлуката 10 ден.субвенционирање на секој билет кое може правно да се регулира ние ќе му помогнеме на граѓаните кои го користат превозот и на превозниците,доколку се има поголема визија за градот ќе имаше и нови предлози на седницата, и потсети дека во изминатите 4 години набавени биле 4 возила па побара да бидат прифатени предлозите на опозицијата кои се за доброто на сите.

Анета Ѓоргиевска во однос на точката јавен превоз и покачување на барање на јавениот превоз по барање на превозниците за 30% рече дека не се должи на партиска одлука и дека ВМРО ДПМНЕ и коалицијата треба да ја изгласаат. Смета дека тоа е резултат на лошата економија на централно ниво (покачување на бензинот, нафтата, нафтените деривати и сите останати продукти).Ѓоргиевска смета дека доколку се подобри ситуацијата би можело да се смени Одлуката.

Валентин Груевски во однос на бесплатниот превоз рече дека не се согласува со тврдењето дека во предходните 4 години за ЈП за транспорт се формирало и избран бил Директор(тоа не беше Директор туку Управител) и Општина Битола во изминатиоте 4 години успеа да набави 6 возила кои може да се користат во транспорт за кои се платени околу 350 илјади Евра (2 комбиња,2 минибуси,1 возило набавено за превоз на лица со хендикеп,1 возило од проектот-Зајакнување на Општинските совети и како 7мо возило од проектот Бенефит), и напомена дека во Буџетот за оваа година не се предвидени набавка на нови возила за градскиот превоз,- тоа значи дека не се согласува со тврдењето дека ништо не е направено за јавниот превоз во Градот.

Борче Корлевски смета дека Општината Битола сеуште нема направено план за тоа што ќе значи субвенционирање на превозот и потсети дека нивниот предлог од предходен период.Побара да се направи методологија и тогаш да биде и прифатена одлуката а со тоа да бидат задоволни и граѓаните а и стопанствениците.

Претседателката даде пауза од 10 мин.

7.

Измена на тарифниот систем во општинскиот линиски превоз на патници во Општината Битола,а ќе се применува до крајот на месецот во кој ќе биде донесена одлука од страна на регулаторната Комисија за енергетика и водни услуги на Р.М. со која највисоката малопродажна цена за дизел горивото,еуро дизел БС ќе биде утврдена на износ од 60 ден. литар или помалку.

Гаврил Трајковски побара да биде прочитан Извештајот од Комисијата за да се виде како е гласано.

Бојан Бојкоски рече,во однос на предлозите Комисијата за финансии и буџет предлогот на Методија Илиевски беше гласан со 2 гласови ЗА и 3 Против,предлогот од Мерита Исмајловска 2 гласови ЗА и 3 Против,предлогот на Гаврил Трајковски 2 гласови ЗА и 3 Воздржани и неговиот предлогот беше изгласан со 3 гласови ЗА и 2 Против.

1.Предлогот на Методија Илиевски-10 денари субвенционирање за секој издаден билет фискална сметка во наредните 6 месеци,беше ставен на гласање и се гласаше со 14 гласови ЗА и 16 Воздржани.

2.Предлогот од Мерита Исмајловска-да се врати исплатата за превоз на наставниците кој патуваат до своите работни места (рурални средини),беше ставен на гласање и се гласаше со 12 гласови ЗА и 18 Воздржани.

3.Предлогот од Бојан Бојкоски-во предлог текстот на тарифниот систем за изменување и дополнување на тарифниот систем во општинскиот линиски превоз на патници во Општина Битола во чл.3 точката на крајот од реченицата се изменува со запирка и се додаваат зборовите (а ќе се применува до крајот на месецот во кој ќе биде донесена одлука од страна на регулаторната Комисија за енергетика и водни услуги на Р.М. со која највисоката малопродажна цена на дизел и горивото и еуро дизел БС ќе биде утврдена на износ од 60 ден.литар или помалку,беше ставен на гласање и се донесе со 16 гласови ЗА и 14 Против.

4.Предлогот од Гаврил Трајковски-да има 1 слободен ден за средношколци и студенти,1 слободен ден за пензионери и 2 слободни денови за социјално ранливи категории, беше ставен на гласање и се гласаше со 14 гласови ЗА и 16 Воздржани.

Измената на тарифниот систем во општинскиот линиски превоз на патници во Општината Битола,а ќе се применува до крајот на месецот во кој ќе биде донесена одлука од страна на регулаторната Комисија за енергетика и водни услуги на Р.М. со која највисоката малопродажна цена за дизел горивото,еуро дизел БС ќе биде утврдена на износ од 60 ден. литар или помалку,беше ставена на гласање и се гласаше со 16 гласови ЗА и 14 Против.

Претседателката предложи да се прочитаат сите точки кои се однесуваат на ЈП заклучно со 24тата точка и да се дискутираат заедно.

8.

Ѓорѓи Ѓорѓиевски рече, во разгледувањето на Извештаите за завршните сметки за финансиското работење на ЈП за 2021 год. се гледа ненаменско трошење и превработеност. Го спомна ЈП Комуналец кое во завршната сметка беше оставено со долг од околу 8 милиони денари и појасни за што беа искористени тие пари (кредит-20 мил. ден., репрезентација 735 илјади ден.,адвокатски услуги 773 илјади ден. и тн).И потсети на превработеноста која во изминатите 4 години стигна до 93 нови вработени лица.

Борче Корлевски во дискусијата негираше дека ЈП Комуналец беше оставено во долгови, на сметката на Општина Битола имало 6 милиони ден., побарувања над 4 милиони ден. и отпис на долгови имало над 9 мил.ден.Корлевски не смета дека има превработеност бидејќи се отворија нови дејности како јавно осветлување кое беше превземено од ЈП Комуналец со лед осветлување.Не се сложи дека кредитот кој беше земен не се потроши продуктивно бидејќи земени беа два камиони, резервни делови и почист град, а кога се говори за плати,инвестиции,за обврски кон добавувачите,сметка,отпис на долгови и сл.-целосно треба да се кажува.

Ѓорѓи Ѓорѓиевски во дискусијата рече дека не е точно дека има две нови дејности во ЈП Комуналец била само една дејност која била превземена во изминатите 4 год. (осветлувањето), а во врска со кредитот посочи дека се купени два камиони а 5 милиони ден.не се знае каде се потрошени.

Борче Корлевски побара од службите и директорката на ЈП Комуналец да кажи за колку работни места се работи?!А нагласи дека законска обврска е отпишувањето на долгови, но во ЈП-ја (после изборите) сите направиле отпис но сепак се водело сметка ЈП да биде рентабилно.

Габриела Илиевска смета дека локалната самоуправа предводена од СДСМ имаше 4 години да го оправда тоа што беше на власт и смета дека директорите на ЈП-ја кои добиле поддршка треба да ја оправдат довербата на граѓаните: Директорката на ЈП Комуналец треба да почни со чистење на градот,КЈП Нискоградба треба да почни со санација на улиците,ЈП Пазари треба да го исчисти пазарот и да се тргнат дивите камиони во Новиот Пазар за да видат граѓаните како се работи поинаку во градот, од Директорот на ЈППЈЛП очекува да се ангажира околу реализација на проектите за паркирање низ градот и се надева на нови проекти во градот и Директорот на ЈП Водовод да почни да се грижи за водата и инвестициите во Водовод бидејќи има инвестиција која ќе ја плаќа ЈП.Илиевска ги замоли директорите да ја остават политиката надвор од својте ЈП-ја и да бидат професионални, само така ќе ја имаат поддршката од Поинаку. Исто така Илиевска рече дека тие како советничка група ќе ги поддржат завршните сметки на ЈП-ја освен на ЈП Комуналец,СЈУ Рајдер и ЗОО Градина.Бидејќи сметаат дека недоволно си ја извршувале работата во истите.

Бојан Бојкоски во однос на ЈП Водовод рече дека на Комисијата за финансии било кажано дека ЈП Водовод годината ја завршува со загуба од 17,5 милиони д., ги спомна и инвестицијата на административната зграда во стопанскиот двор и склучениот договор од 600.000Евра, ја спомна и набавката на непродуктивни воизила(четирицикли),договорите за консултански услуги за Скада систем и вработување на 55 луѓе,а исто така ги спомна и високите цени за адвокатските услуги.

Жаклина Наумовска во однос на спомнатата загуба од страна на Бојкоски за ЈП Водовод рече дека тоа не е точно, и потсети дека на последните три квартали од работата на претпријатието сметките биле позитивни и ја спомна и сметката за електрична енергија од 16 милиони д. во четвртиот квартал кое се должи на Светската и енергетска криза. На денот на примопредавањето сметките на ЈП Водовод биле 42 милиони д. во плус(во позитива),оставени се набавени залихи во висина од 90 милиони ден., а го спомна вработувањето за кои се предвидени 70 нови вработувања,исплатата на 13-та плата(што доколку се исплати тоа значи ЈП не е загубар). За Административна зграда рече дека е проект почнат во 2006г. и истата со клуч на рака ќе чини 380 Евра по м2. А во изминатите 4 години по основ на тужби се наплатени 8,5 милиони ден., а потврдени побарувања од 41 милион ден., и го праша Директорот Дали ќе следи покачување на цената на водата?!

Бојан Бојкоски појасни дека наемнинатата на ЈП Водовод месечно изнесува 90.000д. и направи пресметка односно на Водовод ќе му бидат потребни 33 години за да ја исплати зградата, а во делот на вработувања рече дека нови вработувања во ЈП нема.

Жаклина Наумовска смета дека предходната власт работела домаќински, а како ќе ја користи зградата- останува да одлучи да оваа власт.

Методија Илиевски смета дека добро е ЈП Водовод да има сопствена управна зграда енергетски ефикасна од причина што истото е рентабилно, а предходната власт за изминатите 4 години направи многу во поглед на ЈП-ја во градот (ЈП Пазари,Комуналец и Нискоградба) и формира ново ЈП Паркинзи.Сите предходно спомнати ЈП-ја се оставени во добра кондиција и сите се рентабилни.

Мирјана Захариевска Ралевска во однос на ЈП Комуналец и завршната сметка рече дека во 2021год. од страна на физички лица наплата во делот на јавната чистота е солидна со над 70% а направен е отпис од 9 милиони ден.Смета дека оваа Локална власт заедно со Менаџерскиот тим сакаат да направат обид за манипулација со граѓаните со тоа што се покажува загуба од над 8 милиони ден.,и потсети дека во изминатите 4 години зголемување на личните доходи беше од над 30%. Во минатата година се набавени 170 нови контињери а репарирани се 360,а имало и набавка на 2 нови возила за подигање на смет,ги спомна и подземните контињери.

Иван Чулакоски не очекувал колективно да се брани претходниот директор на ЈП Комуналец, и праша Како може предходниот Директор да биде успешен а паралелно на тоа претпријатието да биде во загуба и да се водат постапки за истото?!

Мирјана Захариевска Ралевска рече дека не брани никој само кажува како било инвестирано и сработено од страна на ЈП Комуналец во изминатите 4 год.

Иван Чулакоски во однос на визиите и резултатите кои беа прочитани можи да се види крајниот резултат за тоа колку е чист градот.

Горан Велевски побара образложение од ЈП Комуналец зошто беше сечено едно од најстарите дрва во паркот на јавна површина?!На кого им сметаше ова дрво и побара дозвола од Комуналниот Инпекторат. Бидејќи граѓаните чекаат по неколку месеци дозвола за сечење на дрво во сопствен двор или зграда,а некој да узурпира простор на јавна површина.И потсети на тоа колку се заштитени дрвата во парковите на јавна површина,и добивање дозвола за сечење дрва во населени места.Исто така смета дека Советот треба да го следи работењето на директорите на ЈП.

Габриела Илиевска исто така побара информација во писмена форма во врска со барањето на Велевски од надлежните доколку е ЈП Комуналец.

Елена Кромидаровска Маховска во однос на ЈП Паркинзи кое беше погодено од ковид кризата (карантини,полициски час) и загуба во сметката од 2021 год. која се однесува на амортизација односно на набавени средства неопходни за функционирање на претпријатието за подобри услуги.Исто така за 2021 год. бил набавен нов систем на рампи (Стара Болница), нови фискални апарати, уреден паркингот спроти Јавор,изработката на проектна документација за паркинг кај Џамијата (Цане Василев),проширен паркинг кај старата автобуска и преку 10 илјади м2 обележани пешачки зебри кај Стаклената.Потсети дека ЈП Паркинзи минатата година добила согласност од Општина Битола за проширување на дејноста која ќе се грижи за вертикалната сигнализација.

Гаврил Трајковски во дискусијата рече,ЈП Паркинзи имало приход од 400 илјади евра но сеуште има зонско паркирање во Градот кое претставува узурпирање на улиците и сообраќајот.Смета дека што поскоро треба да се најди решение за зонското паркирање и да се замени со монтажни и катни гаражи.И во идните програми очекува да има по една катна и монтажна гаража.

Борче Корлевски во дискусијата говореше за сите ЈП-ја според она што и на Комисијата го добиле како материјал, односно за средства од 41 милиони и 11 милиони побарувања од Општината Битола или вкупно 52 милиони ден. (1 милион Евра) кои биле прикажани во Декември 2021 како долг во ЈП Водовод (даде појаснување за тоа), за тоа дека во 2021 год. приходот бил само 2%,за високиот износ на електричната енергија од Јуни месец,за новата административна зграда и тн. Ги спомна ЈП Нискоградба каде завршната сметка во 2021год. беше фингирана за да може истото да подигне кредит,а доколку во ЈП Комуналец е правен криминал-може од страна на оваа власт да биде покрената и постапка.Во ЈП Пазари во изминатите 4 години имаше 90% ревитализација на објекти односо уредување во секој поглед, а во делот на вработувањата ги спомна и новите вработувања во ЈП-ја.

Ѓорѓи Ѓорѓиевски рече, во однос на управната зграда на ЈКП Водовод најголем проблем е локацијата (несоодветен пристапен пат, нема велосипедска патека,пешачка патека,автобуска линија во близина и тн.) смета дека не е соодветна за јавно претпријатие кое дава јавни услуги за граѓаните на Битола, потсети дека ќе треба да се потпишуваат и анекси бидејќи не бил потполн проектот со потребните работи за функционирање на зградата и праша Дали на ЈКП Водовод со толку мала кирија за 2000 квадрати во центар на град му беше потребно Управна зграда?!

Борче Корлевски рече,точно е тоа дека Управната зграда на Водовод е планирана да биде настрана од Центарот на градот како што сега е Управната зграда на ЈП Комуналец-но затоа ЈП-ја направија наплатен центар во Центарот на градот а со тоа граѓаните полесно ќе ги исполнуваат своите обврски кон истите, и потсети дека Одлуката за изградба на Управна зграда е од 2007год. кога Директор на ЈП Водовод беше Зоран Илијоски.

Јасмина Талевска Буневска во однос на новата планирана локацијата на ЈП Водовод смета дека е погодна локацијата за решавање во делот на паркирањето со што ќе се ослободат повеќе паркинг места во централното градско подрачје.

Завршната сметка за финансиското работење на ЈП „Комуналец” во 2021 год.,беше ставена на гласање и се гласаше со 11 гласови ЗА,5 Против и 13 Воздржани.

9.

Извештајот за работата на ЈП „Комуналец” Битола во 2021 год.,беше ставен на гласање и се гласаше со 11 гласови ЗА,5 Против и 13 Воздржани.

10.

Извештајот за реализација на Програмите за одржување на ЈЗП и јавна чистота во Општина Битола од ЈП „Комуналец“Битола за 2021 год.,беше ставен на гласање и се гласаше со 11 гласови ЗА,5 Против и 13 Воздржани.

11.

Завршната сметка за финансиското работење на КЈП „Нискоградба” во 2021 год.,беше ставена на гласање и донесена со 16 гласови ЗА и 12 Воздржани.

12.

Извештајот за работата на КЈП „Нискоградба” во 2021 год.,беше ставен на гласање и усвоен со 16 гласови ЗА и 12 Воздржани.

13.

Завршната сметка за финансиското работење на ЈП „Пазари” во 2021 год.,беше ставена на гласање и се гласаше со 13 гласови ЗА,2 Против и 13 Воздржани.

14.

Извештајот за работата на ЈП „Пазари” во 2021 год.,беше ставен на гласање и се гласаше со 13 гласови ЗА,2 Против и 13 Воздржани.

15.

Завршната сметка за финансиското работење на ЈКП „Водовод” во 2021 год.,беше ставена на гласање и се гласаше со 14 гласови ЗА,2 Против и 12 Воздржани.

16.

Извештајот за работата на ЈКП „Водовод” во 2021 год.,беше ставен на гласање и се гласаше со 14 гласови ЗА,2 Против и 12 Воздржани.

17.

Завршната сметка за финансиското работење на ЈП за урбанистичко планирање, проектирање и инженеринг Битола во 2021 год.,беше ставена на гласање и се гласаше со 14 гласови ЗА,2 Против и 13 Воздржани.

18.

Извештајот за работата на ЈП за урбанистичко планирање, проектирање и инженеринг Битола во 2021 год.,беше ставен на гласање и се гласаше со 14 гласови ЗА,2 Против и 13 Воздржани.

19.

Завршната сметка за финансиското работење на ЈП за изградба и одржување на јавен простор за паркирање и уредување и организирање на јавен локален превоз на патници во Општина Битола во 2021 година,беше ставена на гласање и се гласаше со 13 гласови ЗА,2 Против и 13 Воздржани.

20.

Извештајот за финансиското работење на ЈП за изградба и одржување на јавен

простор за паркирање и уредување и организирање на јавен локален превоз на

патници во Општина Битола во 2021 година,беше ставен на гласање и се гласаше со 13 гласови ЗА,2 Против и 13 Воздржани.

21.

Завршната сметка за финансиското работење на Зоолошката градина – Битола во 2021 год.,беше ставена на гласање и се гласаше со 11 гласови ЗА,5 Против и 13 Воздржани.

22.

Извештајот за работата на Зоолошката градина – Битола во 2021 година,беше ставен на гласање и се гласаше со 11 гласови ЗА,5 Против и 13 Воздржани.

23.

Завршната сметка за финансиското работење на Старски дом „Сју Рајдер“ –

Битола во 2021 година,беше ставена на гласање и се гласаше со 13 гласови ЗА,3 Против и 13 Воздржани.

24.

Извештајот за работата на Старски дом „Сју Рајдер“ – Битола во 2021 година,беше ставена на гласање и се гласаше со 13 гласови ЗА,3 Против и 13 Воздржани.

Претседателката даде пауза од 5 минути.

Марица Тодоровска рече,Комисијата за еднакви можности помеѓу мажите и жените го разгледале материјалот по точката 33 од дневниот ред и по дискусијата за истата се гласало со 3 гласови ЗА и 4 Воздржани.

Анета Ѓоргиевска рече,Комисијата за заштита на човекова средина го разгледале материјалот по точката 39 од дневниот ред и по дискусијата за истата се гласало со 3 гласови Воздржани.

Златко Петковски рече,Комисијата за спорт и млади го разгледале материјалот по точката 37 од дневниот ред и по дискусијата за истата се гласало со 1 глас ЗА и 2 Воздржани.

Бојан Бојкоски рече,Комисијата за туризам го разгледале материјалот по точката 29 од дневниот ред и по дискусијата за истата се гласало со 2 гласови ЗА и 3 Воздржани.

Лидија Павловска рече, Комисијата за економски развој го разгледале материјалот по точката 28 од дневниот ред и по дискусијата за истата се гласало со 2 гласови ЗА и 2 Воздржани.

Јасмина Буневска Талевска рече,Комисијата за безбедност го разгледале материјалот по точката 34 од дневниот ред и по дискусијата за истата се гласало со 4 гласови ЗА.

Јасмина Буневска Талевска во дискусијата ги спомна проектите и проектните активности на Општина Битола рече, Не се сложува дека во сферата на туризмот не е ништо направено и ги спомна двата завршени проекти Smart Kulture и римскиот пат- Виа Игнација кои представуваат акцелератор кој го поддтикнува туризмот,го промовира културното наследство,природното наследство и иницира размена на знаења и искуство и овозможува рамномерен и одржлив економски развој.Проектот треба да биде поздравен и преставува дел од Римската магистрала ВиаИгнација,реконструкција на локалитетот Хераклеа и пристапот кон истата за лицата со посебни потреби.Ги истакна резултатите од проектот со Стартап Центарот каде имаше 35 вработувања, и преку Претседателката на Совет Илиевска постави прашање до Градоначалникот Коњановски (во писмена форма)-На колку и кои проектни апликации на проекти кофинансирани од надворешни Европски фондови има започнато да работи од Декември 2021 па до сега Март 2022 година Општина Битола и Дали Општина Биртола има проектен тим?

25.

Извештајот за реализација на Програмата за користење и одржување на улично осветлување во Општината Битола за периодот од 01.01.2021 година до 31.12.2021 година, беше ставен на гласање и се гласаше со 12 гласови ЗА и 15 Воздржани.

26.

Извештајот за реализација на Програмата за уредување на градежното земјиште во Општина Битола за 2021 година,беше ставен на гласање и се гласаше со 9 гласови ЗА,2 Против и 15 Воздржани.

27.

Извештајот за реализација на Програмата за одржување на комунални објекти и инсталации, локална патна мрежа и улици во Општина Битола за 2021 година,бепе ставен на гласање и се гласаше со 9 гласови ЗА,2 Против и 16 Воздржани.

28.

Извештајот за реализација на Програмата за економски развој за 2021 година,беше ставен на гласање и се гласаше со 10 гласови ЗА,2 Против и 16 Воздржани.

29.

Извештајот за реализација на Програма за туризам во Општина Битола за 2021 година,беше ставен на гласање и се гласаше со 10 гласови ЗА,5 Против и 13 Воздржани.

30.

Годишниот извештај за реализација на Програма за социјална заштита во Општина Битола за 2021 година,беше ставен на гласање и донесен со 24 гласови ЗА и 3 Воздржани.

31.

Годишниот извештај за работата на Локалниот економско социјален Совет на Општина Битола за 2021 година,беше ставен на гласање и се гласаше со 11 гласови ЗА и 18 Воздржани.

32.

Годишниот извештај за работата на Локалниот волонтерски Совет на Општина Битола за 2021 година,беше ставен на гласање и се гласаше со 11 гласови ЗА и 18 Воздржани.

33.

Годишниот извештај за реализација на Програма за еднакви можности во Општина Битола за 2021 година,беше ставен на гласање и се гласаше со 11 гласови ЗА и 18 Воздржани.

34.

Годишниот извештај за работата на општинскиот совет за превенција на детско престапништво на Општина Битола за 2021 година,беше ставен на гласање и се гласаше со 11 гласови ЗА и 17 Воздржани.

35.

Годишниот извештај за реализација на Програма за култура во Општина Битола за 2021 година,беше ставен на гласање и се гласаше со 11 гласови ЗА,2 Против и 16 Воздржани.

36.

Годишниот извештај за реализација на Програма за образование во Општина Битола за 2021 година,беше ставен на гласање и се гласаше со 11 гласови ЗА и 18 Воздржани.

37.

Годишниот извештај за реализација на Програма за активности во областа на спортот и младите во Општина Битола за 2021 година,беше ставен на гласање и усвоен со 26 гласови ЗА и 3 Воздржани.

38.

Извештајот за реализација на Програма за изработување на урбанистички планови и урбанистичко плански документации на подрачјето на Општина Битола за 2021 година,беше ставен на гласање и се гласаше со 11 гласови ЗА и 18 Воздржани.

39.

Извештајот за реализација на Програмата за животната средина за 2021 година,беше ставен на гласање и се гласаше со 11 гласови ЗА,6 Против и 10 Воздржани.

40.

Деветата измена и дополнување на Програма за поставување на урбана опрема на јавни површини на подрачјето на Oпштина Битола,беше ставена на гласање и едногласно донесена (29ЗА).

41.

Програмата за Наменско трошење на определени средства во областа на управување со животната средина, по основ на надоместок за производство на енергија од фосилни горива како наменски додатоци на Општините за 2020 година,беше ставена на гласање и едногласно донесена (29ЗА).

42.

Програмата за измена и дополнување на Програма за организирање и функционирање на зимска служба на подрачјето на Општина Битола за сезона 2021/2022 година,беше ставена на гласање и беше усвоена со 17 гласови ЗА и 11 Против.

43.

Програмата за измена и дополнување на Програмата за уредување на градежно земјиште на подрачјето на Општина Битола за 2022 година,беше ставена на гласање и усвоена со 18 гласови ЗА и 11 Против.

44.

Програмата за измена и дополнување на Програмата за одржување на комунални објекти и инсталации, локални патишта и улици во Општина Битола за 2022 година,беше ставена на гласање и усвоена со 18 гласови ЗА и 11 Против.

45.

Решението за давање согласност на Одлуката за утврдување на висина на вредноста на бодот за пресметување на бруто платите на вработените во ЈППЈЛП – Битола согласно Законот за минимална плата,беше ставено на гласање и едногласно усвоено (29ЗА).

46.

Ѓорѓи Ѓорѓиевски рече,Комисијата за мандатни прашања избор и именување по разгледувањето на материјалот по точките 46,47,48,49 и 50 од дневниот ред.

1.По точката 46 од дневниот ред Комисијата за мандатни прашања,избор и именување предложи, работно тело кое ќе работи на регулирање на начинот на достава на стоки на територијата на Општина Битола да биде составено од:

1.Валентина Трифунова, Комунално одделение

2.Виктор Ивановски,Комунално одделение

3.Јасмина Б.Талевска,советник во Совет на Општина Битола

4.Томе Кукановски, ЈП за проектирање

5.Горанчо Мицевски-СВР Битола

2. По точката 47 од дневниот ред Комисијата за мандатни прашања,избор и именување предложи, работна група за обезбедување на подобра сигнализација на пешачките премини пред основните и средните училишта да биде составена од :

1.Валентина Трифуновска, Ком.одделение

2.Виктор Ивановски,Ком.одделение

3.Валентино Јанакиевски, Ком.одделение

4.Томче Кукановски, ЈП за проектирање

5.Јасмина Б.Талевска, советник во Советот на Општина Битола

6.Митре Атанасовски, Одделение за економски развој

7.Горанчо Мицевски, СВР Битола

8.Жанета Ангеловска,советник во Советот во Општина Битола

9.Алмир Адемовски, советник во Советот во Општина Битола

3.По точката 48 од дневниот ред Комисијата за мандатни прашања,избор и именување предложи од Партиципативното тело за урбанистичко планирање на Општина Битола да се разреши Зоран Стојчевски а на негово место се предлага:

1.Ѓорѓи Ѓорѓиевски,советник во Советот на Општина Битола.

4. По точката 49 од дневниот ред Комисијата за мандатни прашања,избор и именување предложи представник односно член во Управен одбор во ЈЗУ Здравствен дом„Д-р Хаум Абраванел“ Битола да биде:

1.Александар Пупиновски Д-р специјализант по ортопедија

5. По точката 50 од дневниот ред Комисијата за мандатни прашања,избор и именување предложи од Управниот одбор на ЈОУ„Културен и информативен центар“Битола да се разреши Виолета Налевска а на незино место да биде:

1.Викторија Христовска ВСС дипл.правник од Општинска администрација

Членовите од Комисијата по точките 46,47 и 50 гласаа со 5 гласови ЗА,за 48 точка со 4 гласови ЗА и 49 точка со 4 гласови ЗА и 1 Воздржан.

Јасмина Буневска Талевска во однос на дискусијата со формираните работни тела рече дека во текот на 2019 и 2020 год. било направено евалуација на Општина Битола и било констатирано дека има недоволна кординација помеѓу секторите и одделенијата. Незаинтересираност и непостоење на сектор за сообраќај и мобилност,недоволно вработени сообраќајни инженери.Ги спомна проблемите во паркинг сервисот,недоволна пешачка инфраструктура,лошата состојба и квалитетот на тротоарите,нерегулирана достава на стоки,слаб пристап за одредени категории на граѓани, неквалитетен јавен градски превоз и тн.Потсети дека биле нарачани и изработени две парцијални сообраќајни студии и низа проекти за Инфраструктура и основни сообраќајни проекти.И рече дека на Општина Битола и поклонува развоен план за подобрување на сигнализацијата на пешаци и смирување на сообраќајот на Општина Битола со фокус на училишните зони и нацрт сценарио за достава на стоки на територијата на Општина Битола.И постави прашање до Градоначалникот Тони Коњановски Колку и кои планови, студии,проекти дали за инфраструктура или основни проекти кои се однесуваат на планирање на просторот,на планирање на сообраќајот и на линиската инфраструктура се нарачани и платени од Општина Битола во изминатите 12 год. и каков е нивниот статус?

Решението за формирање на работно тело кое ќе работи на регулирање на начинот на достава на стоки на територија на Општина Битола,беше ставено на гласање и едногласно усвоено (29ЗА).

47.

Решението за формирање на работна група за обезбедување на подобра сигнализација на пешачките премини пред основните и средните училишта,беше ставено на гласање и усвоено со 28 гласови ЗА и 1 против.

48.

Решението за разрешување и именување на член на Партиципативното тело за урбанистичко планирање на Општина Битола,беше ставено на гласање и усвоено со 17 гласови ЗА и 11 Против.

49.

Решението за именување претставник за член во Управен одбор во ЈЗУ Здравствен дом „Д-р Хаим Абраванел“Битола,беше ставено на гласање и усвоено со 18 гласови ЗА и 11 Против.

50.

Решението за разрешување и именување на член во Управниот одбор на ЈОУ „Кулутрен и информативен центар“Битола,беше ставено на гласање и усвоено со 18 гласови ЗА и 11 Против.

51.

Иницијативата за донесување на Одлука за доделување на финансиски средства во висина од 300.000 денари, на Оливера Наковска-Бикова за освоено прво место на Европско првенство во стрелаштво,беше ставено на гласање и едногласно донесено (29ЗА).

52.

Валентин Груевски праша, Што точно се усвојува со оваа точка? Бидејќи во тарифниот систем се утврди дека деновите вторник и петок ќе бидат бесплатни за пензионерите. Зошто двапати се усвојува истата решеница, и што после ова ќе се случи?

Иницијативата за дополнување на тарифниот систем во општинскиот линиски превоз на патници во Општината Битола,беше ставено на гласање и усвоена 27 гласови ЗА и 2 Против.

Седницата заврши во 20,30 часот.

Седницата се снимаше на аудио касети и по нив се водат забелешки.

Седницата ја обработи Наталија Најдовска,референт за седници.

Бр.09-54/2 ПРЕТСЕДАТЕЛ

30.03.2022год. на Советот на Општина Битола

Б и т о л а Габриела Илиевска